open-index/open-wikipedia-markdown huggingface dataset:
דויד דומג'וני

**דויד דומג'וני** (נולד ב-21 במאי 1997) הוא כדורגלן קוסוברי המשחק בעמדת הבלם בהפועל ירושלים.

## קריירת מועדונים
ב-2 ביולי 2014, דומג'וני חתם על החוזה המקצועי הראשון שלו עם קבוצת טירנה לאחר שהסכים לחוזה של חמש שנים. שלושה חודשים לאחר מכן, הוא ערך הופעת בכורה בגביע האלבני בסיבוב הראשון נגד סופוטי.

ב-22 בינואר 2016, דומג'וני הושאל לקאסטריוטי עד לסוף עונת 2015–2016. ב-13 בפברואר 2016, הוא ערך הופעת בכורה בניצחון ביתי 3–0 נגד אדא.

ב-24 באוגוסט 2017, דומג'וני הצטרף בהשאלה לקבוצת ליריה פריזרן מליגת העל הקוסוברית בכדורגל. יומיים לאחר הצטרפותו, דומג'וני ערך את הבכורה שלו בהפסד 1–0 במשחק חוץ נגד פרישטינה.

ב-8 באוגוסט 2018, דומג'וני חתם על חוזה לשנה עם קאסטריוטי. עשרה ימים לאחר מכן, הוא עשה את הופעת הבכורה שלו בניצחון 0–1 חוץ נגד לופטטארי.

ב-31 בינואר 2019, דומג'וני חתם על חוזה לשנתיים עם לאצ'י. שבעה-עשר ימים לאחר מכן, הוא ערך את הבכורה שלו בניצחון ביתי 0–1 נגד פרטיזני טירנה.

ב-31 בינואר 2020, דומג'וני חתם על חוזה של שנתיים וחצי עם מנימניפספור מטורקיה. עשרה ימים לאחר מכן, הוא עשה את הופעת הבכורה שלו בתיקו 2–2 במשחק חוץ נגד אחיסרספור.

ב-28 ביולי 2021, דומג'וני חתם על חוזה לשנתיים עם לוצרן. הבכורה שלו בלוצרן הייתה ארבעה ימים אחר כך בשלב המוקדמות השלישי של הקונפרנס ליג 2021–2022 נגד פיינורד, לאחר שהחליף את פטריק פארקס בדקת 63. שלושה ימים לאחר הבכורה, דומג'וני ערך את הופעת הבכורה שלו בליגה, בהפסד ביתי 1–3 לציריך, לאחר שהחליף את הולגר בדשטובר בדקת 55.

ב-2 בפברואר 2022, דומג'וני חתם על חוזה לשנה עם תרמליקה מליגת העל הפולנית. הבכורה שלו עם הייתה יומיים לאחר מכן בניצחון ביתי 1–2 נגד יאגילוניה ביאליסטוק לאחר שנכנס כמחליף בדקה ה-73.

ב-23 ביולי 2022, דומג'וני חתם על חוזה לשנתיים עם מניסה מליגת המשנה הטורקית. הופעת הבכורה שלו במניסה הייתה ב-13 באוגוסט בהפסד ביתי 0–1 לבולוספור לאחר שנבחר בהרכב הפותח.

ב-23 בפברואר 2024 דומג'וני חתם בטובול מליגת העל הקזחית. ב-1 באפריל 2024 הרך את הופעת הבכורה שלו במדי הקבוצה נגד קיזילז'אר.

ב-29 בספטמבר 2024 דומג'וני חתם בפרטיזן טירנה. ב־9 לנובמבר 2024 עשה את הופעתו הראשונה במדי הקבוצה כאשר נכנס כמחליף בדקה ה־11 נגד דינמו טירנה אשר ניצחו 2–1

ב-7 ביולי 2025 דומג'וני חתם בהפועל ירושלים לשתי עונות.

## חיים אישיים
דומג'וני נולד בפריזרן שבקוסובו. הוריו היו אלבנים מקוסובו, וב-18 בפברואר 2014, הוא קיבל דרכון אלבני.

## קישורים חיצוניים

## הערות שוליים

קטגוריה:כדורגלנים אלבנים
קטגוריה:כדורגלנים קוסוברים
קטגוריה:בלמי כדורגל אלבנים
קטגוריה:בלמי כדורגל קוסוברים
קטגוריה:פריזרן: כדורגלנים
קטגוריה:כדורגלני קיי אף טירנה
קטגוריה:כדורגלני לוצרן
קטגוריה:כדורגלני טובול
קטגוריה:כדורגלני פרטיזן טירנה
קטגוריה:כדורגלני הפועל ירושלים
קטגוריה:כדורגלני נבחרת קוסובו
קטגוריה:כדורגלנים זרים בישראל
קטגוריה:ספורטאים אלבנים בטורקיה
קטגוריה:ספורטאים זרים בשווייץ
קטגוריה:ספורטאים זרים בפולין
קטגוריה:ספורטאים זרים בקזחסטן
קטגוריה:ספורטאים אלבנים בישראל
קטגוריה:ספורטאים קוסוברים בטורקיה
קטגוריה:ספורטאים קוסוברים בישראל
קטגוריה:ילידי 1997
קטגוריה:קוסוברים שנולדו ב-1997
ליליאנה קטצ'מן

**ליליאנה בל קטצ'מן** (באנגלית: **Lilliana Belle Ketchman**; נולדה ב-23 ביוני 2008), הידועה בשם הבמה **לילי קיי** (באנגלית: **Lilly K**), היא רקדנית, דוגמנית ואישיות מדיה חברתית אמריקאית.

## ראשית חייה
ליליאנה קטצ'מן נולדה לסטייסי וכריסטופר קטצ'מן. יש לה אח גדול אחד בשם קיידן. אמה היא פסיכולוגית ורקדנית לשעבר ואביה הוא פסנתרן ופסיכולוג. קטצ'מן נולדה וגדלה בפייטוויל, צפון קרוליינה, שם למדה בבית הספר לבלט קמפנריה. קטצ'מן החלה לרקוד כשהייתה בת שנתיים והתחילה להתחרות בגיל ארבע.

## קריירה
### יוטיוב
בשנת 2015, קטצ'מן השיקה את ערוץ היוטיוב שלה, הכולל סרטונים של ריקודים, בישול, טיפים לאופנה ויופי, משחקים ומתיחות. לערוץ שלה יש יותר משלושה מיליון מנויים ו-288 מיליון צפיות. אבי לי מילר מהתוכנית "רקדניות קטנות" גילתה את קטצ'מן דרך נוכחותה במדיה החברתית.

### רקדניות קטנות
בשנת 2015, כשקטצ'מן השתתפה בצילומים בניו יורק, הוצע לה להשתתף בתוכנית המציאות "רקדניות קטנות" עם אבי לי מילר. אמה של קטצ'מן, לעומת זאת, דחתה את ההצעה בגלל המוניטין של מילר. קטצ'מן לבסוף הצטרפה לעונה השישית של "רקדניות קטנות" כחלק מקבוצת המיני של להקת המחול אבי לי (ALDC) בגיל שבע. הסולו הראשון של קטצ'מן היה נקרא "Step by Step", שהגיע למקום הראשון. בשנת 2017 היא הצטרפה לקבוצת המחול הראשית (ALDC Elite). קטצ'מן הגיע למקום הראשון במחלקת הנוער בתחרות הארצית. במהלך עונה שבע, קטצ'מן הגיע למקום הראשון בתחרות בספוקיין, וושינגטון.

קטצ'מן הייתה חברת הצוות היחידה שחזרה לעונתה השמינית של התוכנית, קטצ'מן זכתה בתחרות הכללית לשבוע ה-14 עם הסולו שלה "Black Widow". עבור הסולו שלה "Straight Escape" ששודר במהלך שבוע 16, היא זכתה בציון מושלם של 300 נקודות וסיימה במקום הראשון. במהלך התחרות הארצית, קטצ'מן סיימה במקום השני בקטגוריית הנוער ובמקום הרביעי הכללי עם הסולו שלה "Inside Out".

### מוזיקה
קטצ'מן הופיעה בקליפים רבים עבור אמנים ביניהם ביאנקה ראיין, סיה, ובוגרת התוכנית "רקדניות קטנות"*,* ג'וג'ו סיווה. בקליפ של סיה לשיר "Move Your Body", בו קטצ'מן גילמה את סיה הצעירה זכה לשבחים מצד המבקרים. בנובמבר 2020, קטצ'מן ואמה פרסמו טיזר לסינגל ולקליפ שלה, "Underneath".

## קישורים חיצוניים

## הערות שוליים

קטגוריה:משתתפים בתוכניות מציאות אמריקאיות
קטגוריה:דוגמניות אמריקאיות
קטגוריה:רקדניות אמריקאיות
קטגוריה:שחקניות ילדות אמריקאיות
קטגוריה:אמריקאיות שנולדו ב-2008
קטגוריה:אמריקאים שנולדו ב-2008
מחוז קריין

[שמאל|ממוזער|200x200 פיקסלים| הדרך לקאסל גאפ בין [קריין (טקסס)|קריין למק'קאמי, טקסס]]
שמאל|ממוזער|200x200 פיקסלים| קברים בבית הקברות של מחוז קריין, ליד כביש 385 של ארצות הברית
**מחוז קריין** (באנגלית: **Crane County**) הוא מחוז הממוקם במדינת טקסס שבארצות הברית. נכון למפקד האוכלוסין של 2020, אוכלוסייתה מנתה 4,675 נפש. בירת המחוז היא קריין. המחוז הוקם בשנת 1887 אך התיישבות משמעותית הגיעה רק בשנת 1927 עם גילוי הנפט באזור. הוא נקרא על שם ויליאם קארי קריין, נשיא אוניברסיטת ביילור בווייקו המסונפת לכנסייה הבפטיסטית הדרומית.

## היסטוריה
### ילידים אמריקאים
עמים ילידים היו התושבים הראשונים של האזור. שבטים אינדיאנים מאוחרים יותר כללו את הקומאנצ'ים, הליפן אפאצ'י והקיווה.

### הקמת המחוז וצמיחה שלו
מחוז קריין הוקם בשנת 1887 משטח שפוצל ממחוז טום גרין, ונקרא על שם ויליאם קארי קריין, נשיא אוניברסיטת ביילור לשעבר. ההתיישבות הגיעה שנים לאחר מכן, והמחוז לא אורגן עד 1927. בשנת 1900, מפקד האוכלוסין של ארצות הברית מנה רק 51 אנשים ו-12 חוות במחוז כולו. עד שנת 1918 לא היו במחוז כבישים.

חברת החיפושים צ'רץ' אנד פילדס קיבלה אישור בסוף 1925 לקדוח נפט באזור. הבאר הראשונה נחפרה במרץ 1926.

עד שנת 1927, כ-6,000 איש התגוררו במחוז, מתוכם 4,500 בעיר קריין. מים הובאו במשאיות במחיר של בין דולר אחד ל-2.25 דולר לחבית, אם כי לעיתים המחירים יכלו להגיע עד 5 דולר לחבית. חבית של מי שתייה הייתה מספיקה בדרך כלל לחודש אם נעשה בה שימוש מושכל, וחביות של מים שאינם ראויים לשתייה היו זמינות למטרות ניקוי ורחצה. העיר קריין נוסדה בתחילת שנות ה-30, ועמה הגיעו כספי מדינה לבניית מערכת מים עירונית. במקביל, אנשי טקסס ריינג'רס פעלו לטיהור עיירות הנפט, והאוכלוסייה בקריין החלה לכלול יותר משפחות. במהלך פעולותיהם פשיטות רבות של רשויות אכיפת החוק סגרו את רובע האורות האדומים בעיר. בין 1926 ל-1991 הופקו במחוז 1,552,324,000 חביות נפט.

ההיסטוריה של המחוז נשמרה במוזיאון של דרום-מערב המדבר, שנפתח בקריין בשנת 1980.

## כלכלה
מחוז קריין הוא אחד המחוזות המייצרים נפט הגדולים ביותר בטקסס, עם סך של 1.5 מיליארד חביות נפט שנשאבו מאז שהתגלה שם לראשונה. חוות בקר וממשל מקומי הם מעסיקים גדולים נוספים; מעל  של אדמה משמשים לרעיית בעלי חיים.

## קישורים חיצוניים

* 

## הערות שוליים

קטגוריה:טקסס: מחוזות
אנדריי ניקיטין

**אנדריי סרגייביץ׳ ניקיטין** (ברוסית: **Андрей Сергеевич Никитин**; נולד ב-26 בנובמבר 1979 במוסקבה, ברוסיה הסובייטית, ברית המועצות הוא פוליטיקאי רוסי. מכהן כשר התחבורה של רוסיה מאז 8 ביולי 2025. כיהן בעבר גם כמושל מחוז נובגורוד בשנים 2017—2025.

## ביוגרפיה
אנדריי סרגייביץ' ניקיטין נולד ב-26 בנובמבר 1979 במוסקבה. לאחר סיום לימודיו באוניברסיטה, עברה המשפחה לעיר מיאס שבמחוז צ'ליאבינסק. אביו עבד במפעל אוראלאז כסגן ראש מחלקת הדפוס והפקת מכונות ההרכבה ולאחר מכן פנה לעסקים. אמו עבדה בעיריית מיאס כראש מחלקת הכספים בתחום החברתי העירוני, ולאחר מכן כמומחית במשרד לפיתוח כלכלי במוסקבה.

### השכלה
ב-2001 השלים את לימודיו באוניברסיטה הממלכתית לניהול במוסקבה והתמחה בתחום האדמיניסטרציה. ב-2008 קיבל תואר MBA מבית הספר לכלכלה של סטוקהולם, שוודיה.

## קריירה מוקדמת
במהלך לימודיו באוניברסיטה בשנת 1998, הוא השלים התמחות ב והיה עוזר ליו"ר הוועדה לעניינים בינלאומיים. הוא השלים את לימודיו המוקדמים במשרדו של נציג נשיא הפדרציה הרוסית ב, ויקטור קזנצב.

בשנים 2000-2001 שימש כסמנכ"ל חברת "Block Black" המוסקבאית שעוסקת בייצור ומכירה של רכיבי מחשב, ציוד משרדי. לאחר מכן היה סמנכ"ל הפיתוח ברשת המסעדות Teremok. בשנת 2002 עבד בחברת ההשקעות Neftegazinvest. בשנת 2002 עד 2011 עבד בקבוצת החברות רוסקומפוזיט, המייצרת פיברגלס, חומרים מרוכבים וגיאוסינתטיים ובשנים 2002–2003 ו-2004–2007 עמד בראש בית המסחר סטקלוניט, המהווה חלק מקבוצת רוסקומפוזיט.

ב-27 ביולי 2011, לאחר מכרז פתוח, נבחר אנדריי ניקיטין לשמש כמנכ"ל הסוכנות ליוזמות אסטרטגיות (ASI).

## מושל מחוז נובגורוד
ב-13 בפברואר 2017, מונה בצו נשיא רוסיה ולדימיר פוטין, לממלא מקום מושל מחוז נובגורוד. ב-10 בספטמבר 2017, לאחר שקיבל 67.99% מהקולות בבחירות לראשות המחוז, הוא נבחר למושל מחוז נובגורוד וב-14 באוקטובר 2017 הוא נכנס רשמית לתפקידו כמושל מחוז נובגורוד. בתקופתו עודד פיתוח אזורי תעשייה ופארק פיתוח לתעשיות הייטק.

מ-22 בנובמבר 2017 עד 18 ביולי 2018 ומ-21 בדצמבר 2020 היה חבר בנשיאות מועצת המדינה של הפדרציה הרוסית. בשנת 2018 הוא יזם רפורמת בריאות שבמרכזה הפחתה משמעותית בעלויות, סגירת מחלקות בבתי חולים מחוזיים והכנסת רפואה ניידת (מתחמי רפואה שהורכבו על כלי רכב). כתוצאה מכך, נערכו מחאות במחוז שימסקי ובעיר אוקולובקה, כשרופאים פתחו בשביתה איטלקית. עם זאת הרפורמות לא בוטלו ויושמו במלואן.

ב-7 בפברואר 2025, פוטין קיבל את התפטרותו של ניקיטין לקראת מינויו לתפקיד בממשל הפדרלי, תחת ראש ממשלת רוסיה, מיכאיל מישוסטין.

## שר התחבורה של רוסיה
ב-7 בפברואר 2025, הוא מונה לשמש כמשנה לשר התחבורה של הפדרציה הרוסית. בתפקידו, הוא פיקח על הטרנספורמציה הדיגיטלית, פעילויות למידע ואוטומציה של מערך התחבורה, פיתוח ויישום אסטרטגיית הפיתוח, כמו גם על גיבוש המדיניות בנושא. בעבר, משימות אלה טופלו במשרד התחבורה על ידי דמיטרי בקאנוב, שמונה למנכ״ל רוסקוסמוס ב-6 בפברואר 2025.

ב-7 ביולי 2025, הוא מונה לשמש כממלא מקום שר התחבורה של הפדרציה הרוסית לאחר התפטרותו של רומן סטארובויט, שבהמשך התאבד בירייה ברכבו.

## קישורים חיצוניים

## הערות שוליים

קטגוריה:מושלי מחוז נובגורוד
קטגוריה:חברי מפלגת רוסיה המאוחדת
קטגוריה:מעוטרי עיטור הידידות (רוסיה)
קטגוריה:שרי תחבורה
קטגוריה:רוסים שנולדו ב-1979
עבדאללה בן בולוקין

**עבדאללה בן בולוקין** (בערבית: عبد الله بن بلقين; 1056 - אחרי 1090) היה השליט האחרון של הטאיפה של גרנדה (1073-1090).

## ביוגרפיה
נולד לבולוקין יורש העצר של באדיס בן חבוס. אביו מת מהרעלה ב-1064. לדברי עבדאללה בזכרונותיו, הרוצח היה רבי יהוסף הנגיד שהיה מסוכסך איתו. לאחר מותו מונה מכסאן אחיו של בולוקין ליורש העצר. עבדאללה מספר שיהוסף העליל עליו עלילות ובעקבות כך מכסאן הוגלה מהעיר, יהוסף ניסה להתקרב לעבדאללה אך זה שמר על מרחק מפניו מפני שסבר שהוא רוצח אביו.

ב-1073 מת באדיס והוריש את מלכותו לשני נכדיו עבדאללה ותמים, עבדאללה קיבל את גרנדה וכל המחוזות במזרח והמחוזות המערביים שמצפון לשרשרת ההרים סיירה דה אלחמה וסיירה דה עבדאלאכ'יס. תמים קיבל את מלאגה וסביבתה. מיד לאחר שקיבל את ירושתו ניהל מאבקים עם שרים ושליטים של ערים קטנות עד שהצליח לבסס את שלטונו.

ב-1074 נלחם נגד מלך סביליה, בהמשך השנה העלה מס לאלפונסו השישי, מלך לאון. השתתף בקרב א-זלאקה נגד האחרון לצד יוסוף בן תאשפין. ב-1090 יוסוף בן תאשפין, מנהיג המוראביטון, כבש את גרנדה ללא קרב והדיח את עבדאללה מכסאו, האחרון הוגלה לאגמאת שבמרוקו.

במהלך גלותו באגמאת, עבדאללה בן בולוקין כתב את זיכרונותיו ואת תולדות הזירים בגרנדה. החיבור נקרא (בתרגום חופשי): "זיכרונות האמיר עבדאללה, אחרון מלכי בית זִירי בגרנדה". לפי חיים שירמן על אף שנאתו לנגידים שמואל ויהוסף ניתן לסמוך עליו במקרים רבים. הזיכרונות פורסמו על ידי אווריסט לוי פרובנסל בקהיר 1955.

## קישורים חיצוניים

## הערות שוליים

קטגוריה:הטאיפה של גרנדה
קטגוריה:ילידי 1056
Sky Sting

**Sky Sting** (עוקץ שמיים) הוא טיל אוויר-אוויר ארוך טווח מדור שישי שפותח על ידי חברת רפאל. נחשף בתערוכת האוויר בפריז בשנת 2023.

הטיל בעל ראש ביות אלקטרו-מגנטי מתקדם, מופעל על ידי מנוע רקטי בעל 3 פעימות, ומתהדר בטווח של עד 250 ק"מ.

המוצר הסופי יוכל לשמש הן כטיל אויר-אוויר והן כמיירט במערכת הגנה אווירית.

בשנת 2025 התפרסם כי החברה הציעה את הטיל להודו.

## הערות שוליים

קטגוריה:טילי אוויר-אוויר
קטגוריה:טילים ישראליים
קטגוריה:ישראל: המצאות
קטגוריה:רפאל: טילים
רוברט פרוקטור

**רוברט ניל פרוקטור** (באנגלית: **Robert N. Proctor**; נולד בשנת 1954) הוא היסטוריון של המדע, פרופסור באוניברסיטת סטנפורד, ומהבולטים בעולם בחקר תעשיית הטבק וההיסטוריה של בורות מדעית מכוונת. הוא נודע בעיקר בזכות תרומתו להבנת הדרכים שבהן תאגידים גדולים, ממשלות וגופים אינטרסנטיים מסוגלים לעוות, להסתיר או להשתיק ידע מדעי – תחום שביסס יחד עם חוקרים נוספים תחת השם "אגנוטולוגיה" (agnotology).

טימוקו סיים את לימודיו לתואר ראשון בביולוגיה באוניברסיטת אינדיאנה בשנת 1976. בשנת 1984 השלים תואר שני ודוקטורט בהיסטוריה של המדע באוניברסיטת הרווארד. לאורך הקריירה האקדמית שלו לימד במספר מוסדות בארצות הברית. באוניברסיטת המדינה של פנסילבניה הוא ואשתו, לונדה שיבינגר, ניהלו יחד במשך תשע שנים את תוכנית "מדע, רפואה וטכנולוגיה בתרבות". כיום הוא מכהן כפרופסור מן המניין באוניברסיטת סטנפורד, הן במחלקה להיסטוריה והן בפקולטה לרפואה.

מחקריו של טימוקו עוסקים במגוון נושאים הקשורים ליחסי מדע, פוליטיקה וחברה. הוא חקר בין היתר את התנהלות תעשיית הסיגריות, מדיניות רפואית תחת השלטון נאצי, היסטוריה של הסרטן, ודרכים שבהן ידע מדעי משמש או מנוצל לצרכים פוליטיים. טימוקו היה ההיסטוריון הראשון שהוזמן להעיד כעד מומחה נגד תעשיית הטבק בבתי משפט אמריקאיים, והעיד ביותר מ-90 משפטים.

בין ספריו הידועים ניתן למנות את "The Nazi War on Cancer" (1999), "Packaged Pleasures" (2014), ואת ספרו הנודע ביותר,"שואה מוזהבת" - Golden Holocaust: Origins of the Cigarette Catastrophe and the Case for Abolition" (2011), שזכה בפרס רחל קרסון לשנת 2014. בספר זה טימוקו מציג תיעוד היסטורי מקיף של מנגנוני ההטעיה, ההסתרה וההנדסה ההתמכרותית של תעשיית הטבק.

יחד עם רעייתו, פרופ' לונדה שייבינגר, תרם טימוקו לביסוס התחום של "אגנוטולוגיה" – חקר הייצור והפצת הבורות – וערך יחד איתה את הספר "Agnotology: The Making and Unmaking of Ignorance" (2008), שזכה להשפעה רחבה בשיח על מדע, ידע וכוח.

## ראו גם
* אנחל רופו
* הודעה כנה למעשנים
* שואה מוזהבת

## קישורים חיצוניים
* 

* רוברט פרוקטור באוניברסיטת סטנפורד
* רוברט פרוקטור באתר גוגל סקולר
* רוברט פרוקטור בהאקדמיה הלאומית למדעים (ארצות הברית)

קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת סטנפורד
קטגוריה:תעשיית הטבק
קנדי מוסונדה

**קנדי מוסונדה** (באנגלית: **Kennedy Musonda**; נולד ב-22 בדצמבר 1994 בלוסקה שבזמביה) הוא כדורגלן זמבי המשחק בעמדת החלוץ בקבוצת הפועל נוף הגליל מהליגה הלאומית ובנבחרת זמביה.

## קריירת מועדונים
מוסונדה שיחק בקבוצות לוסקה דינמוס, נקמבאלה לאופרדס, זנאקו, קבווה YSA, גרין איגלס ופאוור דינמוס מליגת העל הזמבית. לאחר מכן שיחק בקבוצת יאנג אפריקנס מליגת העל הטנזנית.

ב-7 ביולי 2025 חתם בהפועל רמת-גן גבעתיים מהליגה הלאומית.
ב-22 בינואר 2026 חתם בהפועל נוף הגליל.

## קריירה בין-לאומית
ב-9 בנובמבר 2019 ערך מוסונדה את הופעת הבכורה שלו בנבחרת זמביה, בניצחון 2-0 על נבחרת נמיביה במשחק ידידות. הוא נכלל בסגל הנבחרת לטורניר גביע אפריקה לאומות 2023 בשנת 2024, וערך שתי הופעות בטורניר. ב-10 בספטמבר 2024 הבקיע את שער הבכורה שלו בנבחרת, בניצחון 3-2 על נבחרת סיירה לאון במסגרת מוקדמות גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים זמבים
קטגוריה:חלוצי כדורגל זמבים
קטגוריה:כדורגלני הפועל רמת גן
קטגוריה:כדורגלנים זרים בישראל
קטגוריה:כדורגלני נבחרת זמביה
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:זמבים שנולדו ב-1994
לשחרר את שולי סאן

**לשחרר את שולי סאן** הוא סרט קולנוע ישראלי מסוג קומדיה ופעולה שעלה לאקרנים בישראל ב-17 ביולי 2025. זהו סרט המשך ל"לשחרר את שולי" (2021) בכיכובם של שלישיית "מה קשור": ציון ברוך, אסי ישראלוף ושלום מיכאלשווילי. הסרט צולם ברובו ביפן, ומהווה פרודיה על קולנוע יפני ואמריקאי תוך שילוב של נינג'ות, רובוטים, היאקוזה ואלמנטים של קומדיה ישראלית. התסריט נכתב על ידי אורי כץ והסרט בוים על ידי בן בכר.

הסרט שבר שיא ישראלי כשתוך פחות מחודש להקרנתו נצפה על ידי מיליון איש. הוא הגיע במהרה למקום הראשון ברשימת מאה הסרטים הישראליים הנצפים ביותר בכל הזמנים והדיח את הסרט "אסקימו לימון" שנמצא בראש הטבלה כבר 47 שנה. קודמו, "לשחרר את שולי", נמצא במקום השלישי ברשימה.

פסקול הסרט כלל גרסת כיסוי בביצוע עומר אדם לשיר "חי" של עופרה חזה.

צילום הסרט, שנעשה על ידי לאל אוטניק, זכה בפרס הצילום הטוב ביותר בטקס פרסי הקולנוע הישראלי בשנת 2025 שארגן השר מיקי זוהר.

הסרט הוקדש לזכרו של השחקן זאב רווח.

## תקציר העלילה
שלושת הגיבורים – אביהו, בצלאל ונתי – טסים ליפן במטרה לשחרר את שולי – הבן של אביהו שנחטף בידי היאקוזה המקומית. יחד עם בת שבע ורובוטית בשם "רובוקו", הם נתקלים בנינג’ות, סמוראים, מאפיה יפנית, רובוטים מדברים, ומסתבכים בתרבות היפנית תוך כדי קומדיה.

## שחקנים ודמויות
* **אביהו קהלני** (ציון ברוך) – אביו של שולי.
* **בצלאל "בצי" בן ציון** (אסי ישראלוף) – הדוד של שולי. בסרט זה מתברר כי ישנה אפשרות שהוא אביו הביולוגי של שולי. התגרש גם מבת זוגו מהסרט הקודם.
* **נתי** (שלום מיכאלשווילי) – חברם למסע. אחרי האירועים שקרו בסרט הראשון, הוא וקורחל התגרשו, מכיוון שהיא ברחה עם מורה להתעמלות מקופנגן.
* **שולי קהלני** (דוד שאול) – בנו של אביהו ואחיינו של בצלאל שנחטף בידי היאקוזה. בסרט זה התגלה כי ככל הנראה הוא בנו הביולוגי של בצלאל.
* **בת שבע/נומן** (אמה מדינג) – המעסיקה של שולי. אביהו, נתי ובצלאל קוראים לה "בת סבן" (seven, שבע באנגלית). מתגלה כראש היאקוזה.
* **רובוקו אס-3** (Babyslow) – רובוטית שמתלווה לשלישייה. הופכת לבת זוגו החדשה של אביהו.

## הפקת הסרט
בעקבות הצלחת הסרט הראשון, הוכרז כבר ב-2021 כי יופק סרט המשך. ב-2023 פורסם שהסרט ייצא לדרך עם הפקה בינלאומית וצילומים ביפן. ב-2024 דווח כי עקב מלחמת חרבות ברזל בוצעו התאמות בתסריט כדי לא לפגוע בציבור הרגיש לנושאים של חטיפה.

הצילומים נערכו בטוקיו, קיוטו ואזורים נוספים ברחבי יפן, והושלמו בסוף נובמבר 2024. טיזר ראשון שוחרר ב-1 באפריל 2025, והוקרן טריילר נוסף בבתי הקולנוע במאי 2025.

## ביקורות
### אקרנים
הסרט שבר שיא של כל הזמנים בתולדות הקולנוע הישראלי, כאשר הביא 210,000 צופים בסוף השבוע הראשון להקרנתו – והפך ליצירת הקולנוע הישראלית עם הפתיחה הגדולה אי פעם. לאחר עשרה ימים הגיע מספר הצופים ל-550,000. תוך שלושה שבועות נכנס לרשימת עשרת הסרטים הישראליים הנצפים בכל הזמנים עם כ-800,000 צופים. הסרט חצה את רף מיליון הצופים בפחות מ-30 יום. בסוף שנת 2025 נודע כי הסרט הגיע ל-1.4 מיליון צופים והפך לסרט הישראלי הנצפה ביותר בארץ אי פעם כשהוא מדיח את הסרט "אסקימו לימון" למקום השני ברשימה אחרי 47 שנים.

## סרט המשך
לאחר ההצלחה של הסרט הראשון, ולאחר שהוכרז על הסרט השני ביפן, בן בכר הבמאי ואורי כץ התסריטאי (של שני הסרטים), הכריזו כי יופקו עוד שני סרטים מיוחדים כולל הסרט השני, כך שיצא סרט שלישי בעוד מדינה שונה.

## קישורים חיצוניים

*

## הערות שוליים

קטגוריה:סרטים בעברית
קטגוריה:סרטים ישראליים משנת 2025
קטגוריה:סרטי קומדיה ישראליים
קטגוריה:סרטי 2025
קטגוריה:סרטי המשך ישראליים
קטגוריה:סרטים שצולמו ביפן
פרס הומבולדט למחקר

**פרס הומבולדט למחקר** (בגרמנית: Humboldt-Forschungspreis), הידוע גם בשם הבלתי רשמי **"פרס הומבולדט"**, הוא פרס שמוענק על ידי קרן אלכסנדר פון הומבולדט בגרמניה למדענים וחוקרים בעלי שם עולמי מחוץ לגרמניה, כהוקרה על הישגיהם המחקריים לאורך חייהם.

הזוכים הם "חוקרים אשר תגליותיהם היסודיות, התיאוריות החדשות או התובנות שפיתחו השפיעו באופן משמעותי על תחום המחקר שלהם, וישנה ציפייה כי ימשיכו להוביל הישגים אקדמיים פורצי דרך גם בעתיד".

שווי הפרס נכון להיום הוא 60,000 אירו, עם אפשרות לתמיכה נוספת במהלך חיי הזוכה. עד מאה פרסים כאלו מוענקים מדי שנה, על סמך המלצות שמוגשות על ידי אנשי אקדמיה בכירים בגרמניה. נכון לשנת 2023, הוענקו למעלה מ-2,000 פרסים כאלה.

הפרס נקרא על שמו של אלכסנדר פון הומבולדט חוקר הטבע ומגלה הארצות הפרוסי שהיה מפורסם מאד במאה ה-19 והשפיע על הוגים רבים באירופה בצפון ובדרום אמריקה. קרן הומבולדט מעניקה גם פרסים ומלגות נוספים, ובהם גם פרופסורת אלכסנדר פון הומבולדט – הפרס היוקרתי ביותר למחקר בגרמניה.

## קישורים חיצוניים
* 

*
הומבולדט למחקר
הומבולדט למחקר
קטגוריה:אלכסנדר פון הומבולדט
דבקה רפיח

"**דבקה רפיח**" (ידוע גם בשם "**לי יומי ולי לילי**") הוא שיר שאת מילותיו כתב עמנואל זמיר ללחן עממי-בדואי. הלחן אומץ לראשונה, ללא מילים, לריקוד שיצר משה שפיר (פְרֶסֶר), בעת שהיה עצור במחנה מעצר ברפיח. לקראת כנס המחולות השני בקיבוץ דליה, בשנת 1947, ולבקשתה של מובילת הכנס, הרקדנית גורית קדמן, התאים זמיר מילים ללחן.

השיר בוצע לראשונה על-ידי לילית נגר ולהקת עמנואל זמיר בשנת 1953. מבצעים נוספים שביצעו את השיר הם גאולה גיל, עפרה חזה, שלומית אהרן, יהודית רביץ, ישראל גוריון ואסף אמדורסקי (עם יהודית רביץ ורבע לאפריקה), להקת גאיה, אורה זיטנר, ניסים גרמה, עופר כלף, ופרויקט דאפה.

## רקע
השיר נוצר בעקבות מעצרם של פעילים ביישוב העברי בכלא רפיח, באירועי ה"שבת השחורה", ב-29 ביוני 1946. הפעיל משה פרסר, הפיץ את המנגינה לאחר ששמע אותה במחנה המעצר רפיח.
הדבקה היא ריקוד פופולרי בארץ ישראל ובמזרח התיכון, ומשמעותה 'רקיעה ברגל', התנועה שמאפיינת את הריקוד שבאופן מסורתי, מבוצע בידי גברים העומדים בשורה. דבקות נוספות שכתב זמיר, הן "דבקה החמור", "דבקה עבאיה" ו"דבקה דליה".

לדברי ד"ר צבי פרידהבר, מייסד ומנהל "ארכיון המחול היהודי": *"הריקוד הראשון שנוצר במסגרת ריקודי העם הישראליים על טהרת ריקוד בדואי, הוא ללא ספק הריקוד דבקה רפיח"*.

## ראו גם
* דבקה החמור

## קישורים חיצוניים

* "דבקה רפיח", באתר הספרייה הלאומית
* תרגום השיר לאנגלית, באתר Hebrew Songs

#### ביצועים
* 
* 
* 
* 
* 
* 
* 
* 
* 
* 
* 

## הערות שוליים

קטגוריה:שירי שנות ה-1950
קטגוריה:שירי גאולה גיל
קטגוריה:שירי עפרה חזה
קטגוריה:שירי שלומית אהרון
קטגוריה:שירי יהודית רביץ
קטגוריה:שירי אורה זיטנר
קטגוריה:שירים בעברית
קטגוריה:שירים שנכתבו על ידי עמנואל זמיר
קטגוריה:ריקודי עם בישראל: שירים
Here Comes the Rain Again

"**Here Comes the Rain Again**" (בעברית: הנה מגיע הגשם שוב) הוא שיר משנת 1983 של הצמד הבריטי יורית'מיקס והשיר הפותח את אלבום האולפן השלישי שלהם Touch. השיר נכתב על ידי חברי הלהקה אנני לנוקס ודייב סטיוארט והופק על ידי סטיוארט. השיר יצא לאור ב-13 בינואר 1984 כסינגל השלישי של האלבום בבריטניה וכסינגל ראשון בארצות הברית.

השיר היה הלהיט השני של יורית'מיקס שהגיע לעשירייה הראשונה בארצות הברית, כשהגיע למקום הרביעי במצעד בילבורד הוט 100. השיר גם הגיע למקום השמיני במצעד הסינגלים הבריטי, והפך לסינגל החמישי ברציפות של הצמד שמגיע לעשירייה הראשונה במדינה.

## ים חיצוניים

* 
* מילות השיר, באתר azlyrics.com

## הערות שוליים

קטגוריה:שירי יורית'מיקס
אליעזרי

**אליעזרי** הוא שם משפחה, פטרונים מהשם העברי אליעזר.

קטגוריה:שמות משפחה עבריים
אבשלומוב

**אבשלומוב** (ברוסית: **Авшало́мов**) הוא שם משפחה.

קטגוריה:שמות משפחה
מוסונדה

**מוסונדה** (באנגלית: **Musonda**) הוא שם משפחה.

קטגוריה:שמות משפחה
רשימת ראשי מדינות הודו

## קיסרי וקיסריות הודו
[ממוזער|שמאל|שלט בבית העירייה של [מנצ'סטר, בו מפורטים תאריו של המלך ג'ורג' השישי ובהם היותו קיסר הודו.]]

## המושלים הכלליים
[שמאל|ממוזער|130px|[צ'ארלס קנינג, רוזן קנינג הראשון|הלורד קנינג, המושל הכללי הראשון.]]
[שמאל|ממוזער|130px|[ג'ורג' נתניאל קרזון, המושל ה-11.]]
[שמאל|ממוזער|130px|[רופוס דניאל אייזקס, המרקיז הראשון מרדינג|רופוס אייזקס, המושל ה-15.]]
[שמאל|ממוזער|130px|[ארצ'יבלד וייוול, המושל ה-19.]]

## רשימת נשיאים
רשימה זו ממוספרת על פי הנשיאים הנבחרים בבחירות לנשיאות הודו. הכהונות של ורהגירי ונקטה גירי, מוחמד הידאיטוללה, וב"ד ג'אטי, שכיהנו כממלאי מקום , אינם ממוספרות. נשיא הודו אינו מייצג שום מפלגה פוליטית. הצבעים המשמשים בטבלה מציינים את הפרטים הבאים:
;מקרא

## קישורים חיצוניים

* 
## הערות שוליים

קטגוריה:הודו: פוליטיקה
קטגוריה:סגני נשיאים
ג'פרי ואנאנטוורפ

**ג'פרי (ג'ף) א. ואנאנטוורפ** (באנגלית: **Jeffrey A. VanAntwerp**) הוא קצין בדרגת מייג'ור גנרל בצבא ארצות הברית המכהן כמפקד מפקדת המבצעים המיוחדים בפיקוד האינדו-פסיפי של ארצות הברית.

## ביוגרפיה
ואנאנטוורפ הוא בנם פאולה ורוברט, אביו שירת בצבא ארצות הברית כמהנדס הראשי של חיל ההנדסה. לאחר לימודיו באקדמיה הצבאית של ארצות הברית התגייס לצבא ב-1998. הוא שירת כמפקד מחלקה רובאית, מפקדת מחלקת סיור וסגן מפקד פלוגה בבריגדת החי"ר השלישית של הדיוויזיה ה-25, בהמשך שירת כקצין אג"ם ומפקד פלוגה בבריגדת החי"ר הראשונה של הדיוויזיה. בתקופה זו השתתף במלחמת עיראק. לאחר לימודים באוניברסיטת קולומביה שימש מפקד פלוגת צוערים באקדמיה הצבאית.

בשנים 2008 עד 2020 מילא תפקידים במערך כוחות המבצעים המיוחדים ושימש מפקד כוח דלתא בעת הלחימה נגד ארגון המדינה האסלאמית בסוריה.

ב-2020 מונה לסגן מפקד (מבצעים) של הדיוויזיה ה-25, ב-2023 מונה לקצין אג"ם של כוחות הצבא בפיקוד האוקיינוס השקט. ביולי 2025 מונה למפקד מפקדת המבצעים המיוחדים בפיקוד האינדו-פסיפי.

נשוי ואב לשבעה.

## קישורים חיצוניים
*ג'פרי ואנאנטוורפ באתר הצבא
## הערות שוליים

קטגוריה:גנרלים בצבא ארצות הברית
קטגוריה:מפקדי כוח דלתא
קטגוריה:בוגרי האקדמיה הצבאית של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
HQ-9

**HQ-9** (בסינית: **红旗-9**; בפין-יין: **Hóng Qí-9**, בתרגום: "דגל אדום-9") היא מערכת טיל קרקע-אוויר לטווח בינוני עד ארוך, עם ביות מכ"ם חצי פעיל, שפותחה ברפובליקה העממית של סין.

למערכת יש גם גרסה ימית (HHQ-9), וגרסת ייצוא (FD-2000).

## תיאור
ממוזער|ימין|טילי קרקע-אוויר מסוג HQ-9
סוללת HQ-9 היא גרסה סינית של S-300. סוללה טיפוסית מורכבת מרכב פיקוד ובקרה, מכ"ם בקרת אש (כדוגמת HT-233), ובין 4 ל-8 משגרים מתנייעים (TELs).

המערכת משתמשת בטילים במערכת שיגור אנכי. גרסת הבסיס של המערכת, ה-HQ-9, יכולה ליירט מטרות עד לטווח של 125 ק"מ. גרסת ה-HQ-9A המשופרת בעלת טווח של עד 200 ק"מ. לגרסת ה-HQ-9B יש טווח של בין 250 ל-300 ק"מ, וכוללת גם חיישן אינפרא אדום פסיבי.

ה-HQ-9 משתמש בשיטת הנחיה מסוג מעקב דרך הטיל (TVM), הדומה למערכת הMIM-104 פטריוט. עם זאת, ה-HQ-9 תוכנן להיות גמיש יותר מהפטריוט. לדוגמה, סוללה יכולה לכלול מכ"מים נוספים בעלי יכולת ניידות, כך שכל סוג מכ"ם פועל בתדר משלו, על מנת להקשות על מאמצי לוחמה אלקטרונית.

## גרסאות
;HHQ-9
גרסה ימית, המשוגרת אנכית ממשחתות מסוג 052C ו-052D.

;HQ-9A
גרסה משודרגת, שנבחנה לראשונה בשנת 1999 ונכנסה לשירות בשנת 2001. מומחים סינים טוענים כי ה-HQ-9A משלב טכנולוגיה ממערכות S-300PMU1/2 הרוסיות ו-MIM-104 פטריוט האמריקאיות. לטיל טווח של עד 200 ק"מ וגובה יירוט מרבי של 27,000 מטר. הוא כולל תוכנה ורכיבים אלקטרוניים משופרים, המאפשרים דיוק ויכולת לוחמה אלקטרונית גבוהים יותר.

;HQ-9B
גרסה משופרת עם טווח של עד 250 ק"מ ויכולת יירוט טילים בליסטיים. נטען כי הוא נבחן לראשונה בפברואר 2006. היכולת העיקרית של המערכת היא ליירט מטרות חמקניות.

;FD-2000
גרסת הייצוא של ה-HQ-9, שנחשפה לראשונה בתערוכת ההגנה של אפריקה ב-2012. יכול ליירט מטוסים, טילים מונחים, וטילי שיוט. יכול לעקוב אחר 100 מטרות אוויריות וליירט בו-זמנית 8 מטרות בטווחים של עד 125 ק"מ.

## התעניינות בין-לאומית

### טורקיה
ה-FD-2000 היה מועמד במכרז הטורקי למערכת הגנה אווירית, ונבחר בשנת 2013. ארצות הברית לחצה על טורקיה שלא לבחור במערכת הסינית, בטענה שהיא אינה תואמת למערכות נאט"ו. בשנת 2015 הודיעה טורקיה על ביטול העסקה.

## מפעילים
ממוזער|500x500 פיקסלים|
* סין:
** צבא השחרור העממי
** חיל האוויר של צבא השחרור העממי
** חיל הים של צבא השחרור העממי
* מרוקו: 4 סוללות FD-2000B נרכשו בשנת 2016.
* טורקמניסטן: הזמינה מספר לא ידוע של מערכות.
* אוזבקיסטן: הזמינה מספר לא ידוע של מערכות FD-2000 בשנת 2013.
* :
** כוחות ההגנה האווירית המצריים - דיווחים גילו כי נכון לשנת 2025, מצרים השיגה מערכות HQ-9B סיניות.

## ראו גם
* S-300
* S-400
* MIM-104 פטריוט
* ברק 8
* כיפת ברזל

## קישורים חיצוניים

## הערות שוליים

קטגוריה:צבא השחרור העממי
קטגוריה:טילים סיניים
הפארק הלאומי ברנרדו או'היגינס

**הפארק הלאומי ברנרדו אוֹ'הִיגִינְס** (בספרדית: **Parque nacional Bernardo O'Higgins**) הוא שמורת הטבע הגדולה ביותר בצ'ילה, המשתרע על שטח של , במחוזות: אייסן ומגאיאנס ואנטארקטיקה צ'ילנה. הפארק מנוהל על ידי  (CONAF).

הפארק נקרא על שם הגנרל ברנרדו או'היגינס, (1842-1778) הנחשב לאחד מאבותיה של צ'ילה העצמאית, ראש המדינה הראשון ואחד מהאישים החשובים בעצמאות של מדינות אמריקה הלטינית.

## מיקום וגאוגרפיה
הפארק ממוקם בערך בין קו רוחב 48° ל-51° 38' דרום. הפארק הלאומי לוס גלייסרס בארגנטינה והפארק הלאומי טורס דל פיינה בפטגוניה הצ'יליאנית הם שכניו ממזרח,  נמצא מצפון,  מדרום-מערב ו מצפון-מערב. האזור המזרחי-מרכזי של הפארק נמצא במוקד סכסוך טריטוריאלי בין צ'ילה לארגנטינה.

הפסגה הגבוהה ביותר היא הר הגעש  בגובה . בחלק הדרומי של הפארק גובה ההרים נמוך יותר, אך הנוף עדיין מרהיב. גולת הכותרת של אזור זה היא בגובה .

אין נהרות גדולים ברחבי הפארק, אך פיורדים צרים רבים חודרים עמוק אל בין ההרים.

## קרחונים
הפארק כולל חלק גדול משדה הקרח הדרומי של פטגוניה. אחת האטרקציות העיקריות בפארק היא קרחון פיוס האחד עשר , שממנו נשברים מעת לעת גושי קרח ענקיים. זהו הקרחון הגדול ביותר בחצי הכדור הדרומי מחוץ לאנטארקטיקה והוא משתרע על פני שטח של . הקרחון "זז" ב-50 השנים האחרונות ביותר מ-. אחת משלוחותיו היא באורך של כ . גובה פני הקרחון הוא כ- והקרח הנופל מייצר גלים של מעל . ספינות תיירים מגיעות לקרבת הקרחון כדי לחזות בו ובנפילות גושי הקרח.

## עולם הצומח והחי
### צומח
האזור שבו שוכן הפארק משתייך לאזור האקולוגי של היערות הסוב-קוטביים המגלניים (Magellanic subpolar forests). ביערות גדלים עצים, כמו: Nothofagus betuloides – עץ ירוק-עד האופייני לדרום אמריקה הדרומית, Nothofagus pumilio – עץ נשיר הגדל בגבהים שונים, Nothofagus antarctica – מין עץ קטן או שיח, Drimys winteri – עץ ירוק-עד, המכונה גם "פלפל וינטר", בעל עלים ארומטיים.

### החי
הפארק נחשב לאחד מהאזורים האחרונים שבהם חי מין של צבי אנדמי – *Hippocamelus bisulcus*, הנמצא בסכנת הכחדה. בנוסף לכך, מצויים בפארק גם מינים נוספים כגון: קונדור האנדים – אחד מהעופות הדואים הגדולים בעולם, לוטרת ים (*Lontra felina*) – טורף ימי נדיר וקורמורנים – עופות מים הנפוצים לאורך חופי האוקיינוס.

## תיירות
בשל הטופוגרפיה המאתגרת והריחוק של האזור, התיירות בפארק זה מצומצמת בהיקיפה ושירותי תיירות לא פותחו בו. הגישה לפארק מתאפשרת אך ורק באמצעות סירה או מסוק. שערי הכניסה העיקריים למבקרים בפארק הם הערים פוארטו נטאלס (Puerto Natales), וייה או'היגינס (Villa O'Higgins), קלטה טורטל (Caleta Tortel) ופוארטו אדן (Puerto Edén).

## ראו גם
* אגם סן מרטין
* בסיס חנרל ברנרדו אוהיגינס ריקלמה, הבסיס העיקרי והקבוע של צ'ילה באנטארקטיקה
* פטגוניה

## קישורים חיצוניים

## הערות שוליים

קטגוריה:צ'ילה: פארקים לאומיים
קטגוריה:אייסן
קטגוריה:מגאיאנס ואנטארקטיקה הצ'יליאנית
מואיז בומביטו

**מואיז בומביטו לומפונגו** (בצרפתית: **Moïse Bombito Lumpungu**; נולד ב-30 במרץ 2000) הוא כדורגלן קנדי המשחק בעמדת הבלם בניס.

## קריירת מועדונים
בומביטו, נולד במונטריאול, קוויבק שבקנדה למשפחה ממוצא קונגולזי. הוא החל את קריירת הכדורגל שלו בקבוצת הילדים של סט-לורן תחילה כחלוץ. בגיל 19 הצטרף לקבוצות כדורגל במכללה מקומית. ממנה עבר למערב איווה ולאחר מכן בניו המפשייר.

בשנת  חתם בסט-הוברט מליגת העל של קוויבק בה שיחק שתי עונות.

בשנת  בומביטו חתם בסיקוסט יונייטד פאנטומס מהליגה האמריקאית השנייה. זכה עמה באליפות המחוז הצפוני ונכנס לנבחרת העונה של הליגה. 

ב-21 בדצמבר 2022, בומביטו חתם על חוזה במיזם המשותף של ג'נריישן אדידס ונבחר במקום השלישי של דראפט ה-MLS בשנת  על ידי קולורדו ראפידס ובכך הפך לכדורגלן הראשון מאוניברסיטת ניו המפשייר שנבחר בסיבוב הראשון של דראפט ה-MLS.

ב-7 במאי 2023, בומביטו ערך את הופעת הבכורה שלו בקבוצת המילואים של המועדון. ב-13 במאי ערך את הופעת הבכורה שלו בקבוצה הבוגרת. ב-30 במרץ 2024 הבקיע את שער הבכורה שלו בקבוצה בניצחון 2–3 נגד לוס אנג'לס.

ב-19 באוגוסט 2024 חתם לארבע שנים בניס מליגת העל הצרפתית. כשבוע לאחר מכן ערך את הופעת הבכורה שלו בקבוצה במשחק הליגה נגד טולוז. ב-25 בספטמבר ערך את הופעת הבכורה שלו בזירה האירופית במשחק במסגרת הליגה האירופית נגד ריאל סוסיאדד.

## קריירה בינלאומית
ביוני  נכלל בסגל נבחרת קנדה לקראת שלב הגמר של ליגת האומות של CONCACAF - 2023 ובהמשך נכלל בסגל הנבחרת לקראת גביע הזהב 2023. בומביטו ערך את הופעת הבכורה שלו במשחק הפתיחה של הטורניר שנערך ב-27 ביוני נגד .

## תארים
; אישיים
*האולסטאר של ה-MLS: 

## קישורים חיצוניים

קטגוריה:כדורגלנים קנדים
קטגוריה:בלמי כדורגל קנדים
קטגוריה:מונטריאול: כדורגלנים
קטגוריה:כדורגלני קולורדו ראפידס
קטגוריה:כדורגלני ניס
קטגוריה:כדורגלני נבחרת קנדה
קטגוריה:כדורגלני גביע הזהב 2023
קטגוריה:כדורגלני קופה אמריקה 2024
קטגוריה:ספורטאים קנדים בארצות הברית
קטגוריה:ספורטאים זרים בצרפת
קטגוריה:קנדים שנולדו ב-2000
פרטיות דיפרנציאלית

ממוזער|440x440 פיקסלים| הגדרה לא פורמלית של פרטיות דיפרנציאלית
**פרטיות דיפרנציאלית** (**Differential Privacy**) היא מסגרת מתמטית מדויקת לפרסום מידע סטטיסטי אודות מערכי נתונים שמכילים נתונים רגישים, תוך הגנה על פרטיותם של הפרטים שהנתונים שלהם נמצאים במערך. היא מאפשרת לשתף מידע אגרגטיבי אודות קבוצה תוך הגבלת המידע שדולף לגבי הפרטים בה. זה נעשה על ידי הזרקת רעש מכויל בקפידה לחישובים סטטיסטיים, כך שהתועלת של הסטטיסטיקה נשמרת אבל היכולת להסיק מסקנות על פרטים במערך הנתונים מוגבלת.

ניתן לתאר פרטיות דיפרנציאלית כאילוץ על אלגוריתמים שמפרסמים מידע אגרגטיבי אודות מסד נתונים אשר מגביל את החשיפה של מידע רגיש של רשומות במסד הנתונים. סוכנויות ממשלתיות מסוימות משתמשות באלגוריתמים פרטיים-דיפרנציאלית לפרסום מידע דמוגרפי ומדדים אגרגטיביים אחרים תוך הבטחת הסודיות של תשובות הסקר, וחברות משתמשות בהם לאיסוף מידע על התנהגות משתמשים תוך שליטה במידע אליו חשופים אנליסטים פנימיים.

בניסוח אינטואיטיבי, אלגוריתם נחשב לפרטי-דיפרנציאלית אם צופה החשוף לפלט האלגוריתם לא יכול לדעת אם מידע של אדם מסוים היה חלק מקלט האלגוריתם. פרטיות דיפרנציאלית מגנה מפני זיהוי אנשים שהמידע שלהם עשוי להימצא במסד נתונים. אף על פי שהיא לא מתייחסת ישירות להתקפות זיהוי והתקפות זיהוי מחדש, היא מונעת התקפות כאלה באופן מוכח.

## הערות שוליים

קטגוריה:קריפטוגרפיה
קטגוריה:פרטיות
דפורטיבו מורון

**דפורטיבו מורון** (בספרדית: **Club Deportivo Morón**) הוא מועדון כדורגל ארגנטינאי. המועדון נוסד בשנת 1947 בעיר מורון באזור גראן בואנוס איירס. בעבר הקבוצה שיחקה בליגה הבכירה במשך עונה בודדת וכיום משחקת בליגת המשנה הארגנטינאית.

בנוסף לכדורגל במועדון פועלות סקציות בענפי ספורט נוספים.
## היסטוריה
המועדון הוקם בשנת 1947. בשנת 1952 הוא הצטרף להתאחדות הכדורגל הארגנטינאית וקבוצת כדורגל של המועדון השתלבה בליגה הרביעית בחשיבותה. בשנת 1955 היא קודמה לליגה שלישית ובשנת 1959 לליגת השנייה. בשנת 1968 היא זכתה בקידום לליגה הבכירה. אומנם לאחר עונת 1969 בליגת העל הארגנטינאית היא חזרה לליגת משנה ולא הצליחה לעלות לליגה הבכירה פעם נוספת. הקבוצה שיחקה לסירוגין בליגת משנה ובליגה השלישית בחשיבותה.

בתחרות גביע ארגנטינה 2016/2017 הקבוצה הצליחה להגיע למשחק חצי הגמר בו הפסידה לריבר פלייט.

הקבוצה משחקת באצטדיון נואבו פרנסיסקו אורבנו. הוא נקרא על שם נשיא המועדון לשעבר. הוא נפתח בשנת 2013 וכולל מקום ל-32 אלף צופים.
## קישורים חיצוניים

* 

קטגוריה:קבוצות כדורגל ארגנטינאיות
קטגוריה:גראן בואנוס איירס: מועדוני כדורגל
קטגוריה:קבוצות כדורגל שהוקמו ב-1947
אוניברסיטת NOVA ליסבון

**אוניברסיטת ליסבון החדשה** (NOVA University Lisbon) נוסדה בשנת 1973. זוהי האוניברסיטה הציבורית החדשה ביותר בליסבון בפורטוגל, והיא מהאוניברסיטאות המובילות בפורטוגל.

## היסטוריה
אוניברסיטת ליסבון החדשה נוסדה בשנת 1973 והיא האוניברסיטה הציבורית החדשה ביותר באזור המטרופולין של ליסבון, עם יחידות הוראה בליסבון, אלמדה, אוייראס וקשקאיש.

היא נוסדה כדי לתת מענה לביקוש הגובר והולך להשכלה גבוהה בפורטוגל בכלל ובליסבון בפרט.

בשנותיה הראשונות המוקד היה בתוכניות לתארים מתקדמים ומקצועיים. משנת 1977 האוניברסיטה החלה להרחיב את ההוראה והמחקר שלה.

מבנה האוניברסיטה אורגן על פי מודל מחלקתי ורב-תחומי, שבו כל אחת מהיחידות האקדמיות נהנית מאוטונומיה רבה.

## אודות האוניברסיטה

נכון לשנת 2018, באוניברסיטה לומדים יותר מ-20,000 סטודנטים בחמש פקולטות, שלושה מכונים ובית ספר אחד, שנהנים מאוטונומיה רבה.

תשע היחידות האקדמיות הן: מדעים וטכנולוגיה; מדעי החברה והרוח; כלכלה וניהול; מדעי הרפואה; בית הספר לרפואה; משפטים; סטטיסטיקה וניהול מידע; טכנולוגיה כימית וביולוגית; היגיינה ורפואה טרופית; ובריאות הציבור.

באוניברסיטה הועסקו ב-2018 1,800 פרופסורים ואנשי צוות. 100% מהפרופסורים בעלי תואר דוקטור. האוניברסיטה בולטת גם בגיוון המגדרי והבינלאומי שלה, עם 40% נשים בסגל ו-29% פרופסורים בעלי אזרחות זרה.

באוניברסיטת ליסבון החדשה 42 יחידות העוסקות במחקר ופיתוח (יחידות מו"פ), 15 מהן בשותפות שם מוסדות לאומיים אחרים. בשנת 2013, הקרן הפורטוגלית למדע וטכנולוגיה (FC&T) העריכה ש-75% מיחידות המו"פ באוניברסיטה הם עם דירוג "יוצא מן הכלל", "מצוין" או "טוב מאוד".

האוניברסיטה אחראית לכ-10% ממאמרי המחקר הלאומיים המאונדקסים ברשת המדע. מאז השקת תוכנית המענקים של המועצה האירופית למחקר (ERC) בשנת 2009, חוקרי האוניברסיטה זכו ב-10 מענקים, מה שמציב את האוניברסיטה כאחד מהמוסדות הלאומיים המובילים בתחום.

## דירוג האוניברסיטה

אוניברסיטת ליסבון החדשה מדורגת במקום גבוה במדדים שונים של דירוגי אוניברסיטאות בעולם.

בשנת 2014, הדירוג האוניברסיטאות העולמי של THE-QS העריך את האוניברסיטה כאחת האוניברסיטאות הטובות בעולם - במקום ה-312.

אוניברסיטת ליסבון החדשה היא האוניברסיטה הפורטוגלית היחידה בדירוג 50 האוניברסיטאות המובילות מתחת לגיל 50 של QS, לאחר שהגיעה למקום זה שלוש שנים ברציפות.

דירוג 100 האוניברסיטאות מתחת לגיל 50 של טיימס השכלה גבוהה לשנת 2015, הציב את האוניברסיטה במקום ה-89 הטוב בעולם באוניברסיטאות מתחת לגיל 50. התוצאות שהושגו בדירוגים הראשיים של אוניברסיטאות מתחת לגיל 50 הובילו להכללת לאוניברסיטה ברשת ירון (רשת אוניברסיטאות המחקר האירופיות הצעירות).

בית הספר לעסקים וכלכלה באוניברסיטה, אשר התרחב והתפתח כבית ספר לעסקים עולמי, הוא בית הספר לעסקים היחיד בפורטוגל שזכה בתואר 5 הדקלים של Eduniversal, והוצב בין 100 בתי הספר לעסקים המובילים בעולם. כמו כן דורג במקום ה-23 באירופה על ידי דירוג הפייננשל טיימס לבתי הספר לעסקים הטובים ביותר באירופה בשנת 2015.

התואר השני באוניברסיטה, במימון מדורג במקום ה-19 בעולם על ידי הפייננשל טיימס. התואר השני בכלכלה מדורג במקום ה-5 בעולם על ידי דירוג Eduniversal, והתואר השני בניהול במקום ה-17 בעולם על ידי הפייננשל טיימס.

## קישורים חיצוניים
* 

## הערות שוליים

NOVA ליסבון
אחמד אל-חסן אל-ח'טיב

**אחמד אל-חסן אל-ח'טיב** (בערבית: **أحمد الحسن الخطيب**; 1933 – 1982) היה פוליטיקאי סורי, שכיהן כנשיא סוריה במשך 97 יום, לאחר מהפכת התיקונים ועד מינויו בפועל של חאפז אל-אסד לנשיא סוריה. כיהן גם כיו"ר מועצת העם וראש ממשלת איחוד הרפובליקות הערביות הווירטואלית.

## ביוגרפיה
אחמד אל-חסן אל-ח'טיב נולד בשנת 1933 בכפר נימר במחוז דרעא, סוריה. סיים את לימודיו במכון הגבוה להוראה, ולאחר מכן במחלקה לשפה הערבית באוניברסיטה הסורית בדמשק. לאחר סיום לימודיו עבד בהוראה והיה למנהל בית הספר התיכון , מבתי הספר התיכוניים הבולטים בדמשק.

אל-ח'טיב הצטרף למפלגת התחייה הערבית הסוציאליסטית ב-1963. השתתף במועצה הלאומית לפיקוד המהפכנית הראשונה שנערכה לאחר הההפיכה בסוריה ב-1966. באותה תקופה, הוא היה חבר מן השורה ללא תפקידי הנהגה בכירים. בהמשך הוא קיבל את תפקיד ראש סינדיקט (איגוד) המורים בסוריה, אותו מילא עד מהפכת התיקונים בבנובמבר 1970.

ב-18 בנובמבר 1970 במהלך ההפיכה, לאחר הדחת נשיא סוריה נור א-דין אל-אתאסי, מונה בידי חאפז אל-אסד לנשיא הזמני של הרפובליקה הערבית הסורית. ב-22 בפברואר התפטר מתפקידו, ומעצת העם הכריזה על חאפז אל-אסד כנשיא המדינה, והכריזה על הבחירות לנשיאות סוריה שנערכו ב-12 במרץ 1971 בהם חאפז אל-אסד התמודד כמועמד יחיד.

לאחר סיום כהונתו כנשיא סוריה, מונה אחמד אל-חסן אל-ח'טיב לתפקיד יושב ראש מועצת העם – הרשות המחוקקת של הרפובליקה הערבית הסורית. בתקופת כהונתו התבסס שלטון חאפז אל-אסד, ותפקידו של אל-ח'טיב במועצה נותר ברובו טקסי ובעל אופי ממסדי, כחלק ממערך השליטה של מפלגת הבעת'. כהונתו התאפיינה ביציבות פרלמנטרית פורמלית, מבלי שבלט בעשייה פוליטית עצמאית. הוא כיהן בתפקיד זה עד 15 באוגוסט 1976.

ב־1 בינואר 1972, עם גיבוש איחוד הרפובליקות הערביות – איחוד מדיני בין סוריה, מצרים ולוב – מונה לראש מועצת השרים בפדרציה. תפקידו במסגרת הפדרציה היה סמלי בעיקרו, והמועצה הפדרלית לא פעלה בפועל באופן משמעותי. האיחוד בין שלוש המדינות לא התממש הלכה למעשה, והמוסדות שנקבעו בהסכמים נותרו ברובם על הנייר בלבד.

אחמד אל-חסן אל-ח'טיב היה חבר בפיקוד האזורי של מפלגת הבעת' הסורית – הגוף העליון והמוביל במפלגה בסוריה – מה־13 בנובמבר 1970 (לאחר "התנועה המתוקנת" של חאפז אל-אסד) ועד אפריל 1975.

אל-ח'טיב מת בדמשק ב-1982.

## קישורים חיצוניים
* 
* 

קטגוריה:נשיאי סוריה
קטגוריה:סורים שנולדו ב-1933
קטגוריה:סורים שנפטרו ב-1982
הבחירות לחוראל הגדול (2020)

**הבחירות הפרלמנטריות ב[[מונגוליה]]**, עבור החוראל הגדול, נערכו ב-24 ביוני 2020. התוצאה הייתה ניצחון למפלגת השלטון, המפלגה המהפכנית העממית של מונגוליה, שזכתה ב-62 מתוך 76 המושבים, ירידה קלה מ-65 המושבים בהם זכתה בבחירות 2016.

## שיטת הבחירות
76 חברי המדינה נבחרים ב במחוזות בחירה מרובי חברים. שיטת הבחירות השתנתה בחוק בחירות חדש ב-22 בדצמבר 2019. השינויים היו צפויים לדחוק לשוליים מפלגות קטנות יותר, וגם לבטל למעשה את זכותם של 150,000 גולים מונגולים להצביע, מכיוון שלא ניתן היה לרשום אותם במחוז בחירה מסוים. חוק הבחירות החדש גם אסר על אנשים שנמצאו אשמים ב"פרקטיקות מושחתות" להתמודד בבחירות.

פעילי זכויות נשים קראו להעלות את מכסת המועמדות המגדרית מ-20% ל-30%, אך הם נכשלו. נכון לעכשיו, נשים בפרלמנט מהוות 17% (13 מושבים) בפרלמנט, המספר הגבוה ביותר מאז הבחירות הדמוקרטיות הראשונות ב-1990.

## מפלגות וקואליציות
606 מועמדים נרשמו באופן רשמי על ידי ועדת הבחירות הכללית של מונגוליה לבחירות, מתוכם 121 היו עצמאיים ו-485 השתייכו ל-13 המפלגות הפוליטיות ו-4 הקואליציות שהתמודדו בבחירות.

מועמדים רבים נעצרו במהלך קמפיין הבחירות. ביניהם, שניים שהתמודדו מטעם מפלגת השלטון ועוד ארבעה מועמדים ממפלגות אחרות.

## תוצאות

## הערות שוליים

קטגוריה:בחירות 2020
קטגוריה:מערכות בחירות פרלמנטריות באסיה
קטגוריה:מונגוליה: פוליטיקה
קטגוריה:2020 באסיה
גבריאל גודמונדסון

**גבריאל יוהאן גודמונדסון** (בשוודית: **Gabriel Johan Gudmundsson**; נולד ב-29 באפריל 1999) הוא כדורגלן שוודי המשחק בעמדת המגן השמאלי בקבוצת לידס יונייטד מהפרמייר ליג ובנבחרת שוודיה.

## קריירה
גודמונדסון החל את הקריירה שלו בהאלמסטד. זמן קצר לאחר שמלאו לו 17, ערך את הופעת הבכורה שלו בליגת העל השוודית נגד דגרפורס.

במאי 2019 חתם גודמונדסון בחרונינגן לשלוש שנים עם אופציה לעונה נוספת. הוא ערך את הופעת הבכורה שלו בקבוצה ב-3 באוגוסט בניצחון 0–1 על אמן. ב-4 באוקטובר כבש שער בכורה בקבוצה בניצחון 0–3 על ואלבייק.

ב-31 באוגוסט 2021 חתם ל-5 שנים בליל מליגת העל הצרפתית. הוא ערך את הופעת הבכורה שלו ב-10 בספטמבר, בהפסד 1–2 ללוריאן.

ב-8 ביולי 2025 חתם בלידס יונייטד מהפרמייר ליג ל-4 שנים, תמורת 12 מיליון אירו.

גודמונדסון ערך את הופעת הבכורה הבינלאומית שלו בנבחרת שוודיה ב-9 ביוני 2022 במסגרת ליגת האומות בהפסד 0–1 לנבחרת סרביה.

## חיים אישיים
גבריאל הוא בנו של שחקן נבחרת שוודיה ובלקברן רוברס לשעבר, ניקלאס גודמונדסון.

## קישורים חיצוניים

## הערות שוליים

קטגוריה:כדורגלנים שוודים
קטגוריה:מגני כדורגל שוודים
קטגוריה:כדורגלני חרונינגן
קטגוריה:כדורגלני ליל
קטגוריה:כדורגלני לידס יונייטד
קטגוריה:כדורגלני נבחרת שוודיה
קטגוריה:שוודים שנולדו ב-1999
קול (עיירה)

**קולאיי** (בפולנית: Kule) היא עיירה במחוז טלז, בחבל סאמוגיטיה שבצפון מערב ליטא, על גדות נהר אלנטס.

במפקד האוכלוסין שנערך בשנת 2011, מנתה אוכלוסיית העיר 625 תושבים.

## היסטוריה
הקהילה היהודית בקול התקיימה ככל הנראה החל מהמחצית השנייה של המאה ה-18. אף על פי שהייתה עיירה קטנה, התקיימו בה חיי קהילה יהודיים תוססים. על פי סקר שנערך על ידי ממשלת ליטא בשנת 1931, כל 10 החנויות והעסקים בעיירה היו בבעלות יהודית. בעיירה פעל בית כנסת קטן, וכן רב ושוחט ששירתו את הקהילה. עם זאת, לא היה בעיירה בית עלמין יהודי, והנפטרים נקברו בעיירה פלונגה הסמוכה.

ראש הקהילה היה הרב יהודה לייב כהנמן, אביו של הרב יוסף שלמה כהנמן.

### רבני העיר
* רבי משה נתן שפיץ
* רבי משה יום טוב וכטפוגל - חתנו של הרב שפיץ

### מלחמת העולם השנייה
במהלך השואה, ביוני 1941, נאסרו כל התושבים היהודים של קול על ידי משתפי פעולה ליטאים מקומיים, ו-85 יהודים נרצחו בהוצאה המונית להורג. אף יהודי לא נותר חי בקול לאחר המלחמה, למעט בודדים שהצליחו להימלט לברית המועצות לפני הכיבוש הנאצי.

כיום, קול היא עיירה קטנה עם אוכלוסייה של כמה מאות תושבים. היא אינה מהווה מרכז יהודי, אך נותרה זכורה כמקום הולדתו של אחד מגדולי בוני עולם התורה במאה ה-20.

## אנשים מפורסמים שנולדו בעיירה
* יוסף שלמה כהנמן, נולד בעיירה בשנת 1886.
* נתן מאיר ווכטפוגל, נולד בעיירה בשנת 1910.

## קישורים חיצוניים

## הערות שוליים

קטגוריה:ליטא: עיירות
קטגוריה:מחוז טלז
משאל העם בצ'ילה (2020)

**[[משאל עם]] על החוקה נערך ב[[צ'ילה]]** ב-25 באוקטובר 2020. האזרחים נשאלו האם הם רוצים לנסח חוקה חדשה, ואם כן, האם היא צריכה להיכתב על ידי ועידה חוקתית המורכבת מאזרחים שנבחרו ישירות לצורך כך או על ידי ועידה מעורבת המורכבת מחציתה מחברי פרלמנט מכהנים ומחציתה מאזרחים שנבחרו ישירות. הצד "מאשר" ניצח ברוב מוחץ, כאשר 78% מהמצביעים בחרו לנסח חוקה חדשה. בשאלה השנייה, 79% מהמצביעים בחרו ב"ועידה חוקתית". שיעור ההצבעה עמד על 51%.

 נערכו בין ה-15 ל-16 במאי 2021. בהצבעה זו נבחרו חברי הוועידה החוקתית. טיוטת החוקה החדשה נדחתה בהצבעה שלישית של  שנערכה ב-4 בספטמבר 2022.

משאל העם ב-2020 היה תגובה לגל המחאות בצ'ילה (2019–2020), במיוחד מה שמכונה "", שהתקיימה בסנטיאגו ב-25 באוקטובר 2019, והשתתפו בה למעלה מ-1.2 מיליון איש.

## דחייה
ממוזער|הקלפיות בעת ההצבעה
בשל מגפת הקורונה, משאל העם שתוכנן במקור ל-26 באפריל 2020 נדחה על ידי הקונגרס ל-25 באוקטובר 2020. באופן דומה, הבחירות לוועידה, שנקבעו במקור ל-25 באוקטובר 2020, הועברו ל-11 באפריל 2021, ומאוחר יותר ל-15–16 במאי 2021. שינוי לוח הזמנים דרש רפורמה חוקתית, שהוכרזה על ידי הנשיא ופורסמה בעיתון הרשמי של המדינה ב-26 במרץ 2020.

## תוצאות
### שאלה ראשונה: "האם אתה רוצה חוקה חדשה?"

### שאלה שנייה: "איזה סוג של גוף צריך לכתוב את החוקה החדשה?"

## קישורים חיצוניים

## הערות שוליים

קטגוריה:צ'ילה: פוליטיקה
צ'ילה, 2020
קטגוריה:2020 באמריקה הדרומית
קטגוריה:2020 בפוליטיקה
פרס מפעל חיים של האגודה הישראלית לאקולוגיה ולמדעי הסביבה

**פרס מפעל חיים של האגודה הישראלית לאקולוגיה ולמדעי הסביבה** הוא פרס ישראלי, המוענק על ידי האגודה הישראלית לאקולוגיה ומדעי הסביבה.

## הפרס
הפרס מוענק החל מ-2008 למדענים וחוקרים ישראלים על פעילות ציבורית ערכית וארוכת טווח בתחום, מצוינות מדעית, פעולות להנגשת מדע ותרומה למדעי הסביבה והאקולוגיה בישראל.

הפרס מוענק במהלך הוועידה השנתית למדע ולסביבה.

## הזוכים בפרס

## קישורים חיצוניים
* אתר הוועידה למדע ולסביבה
*
פרס מפעל חיים של האגודה הישראלית לאקולוגיה ולמדעי הסביבה
ירדרום

**ירדרום** (בנורווגית: **Gjerdrum**) היא עיר במחוז אקשהוס שבנורווגיה. זהו חלק מ של . העיר גובלת בעיריות , ,  ו. המרכז האדמיניסטרטיבי שלה הוא הכפר .

## שם וסמל האצולה
העירייה, שהייתה במקור קהילה נוצרית, נקראת על שם החווה הישנה של ירדרום, שם שמשמעותו בנורדית עתיקה 'הנהר שתפקידו גדר (או גבול)'.

שלט הרלדי של העיר הוא מהתקופה המודרנית, מ-1993. הוא מציג צורה נורווגית מסורתית של .

## היסטוריה
ירדרום הוקמה כעירייה ב-1 בינואר 1838. ממצאים שונים מצביעים על כך שבני אדם חיו במקום מאז ימי קדם.

### מפולת 2020

ב-30 בדצמבר 2020 התרחשה מפולת בוץ מהירה של אדמת חמר בכפר אסק שבתחום המועצה המוניציפלית ירדרום, בה נהרגו עשרה בני אדם.

## גאוגרפיה
ירדרום שוכנת בחלק הדרום-מערבי של מישור רומריקה. חלקה המזרחי שוכן בגובה נמוך ומכוסה בשכבות משמעותיות של חרסית, ששקעו לקראת סוף עידן הקרח הקודם. מעריכים כי החרסית שקעה לפני כ-8,000 או 9,000 שנים, כאשר מפלס הים היה גבוה בכ-200 מטרים.

## דמוגרפיה
בשנת 2021, 1,258 תושבים, כחמישית מכלל התושבים, היו מהגרים או ילדים של מהגרים. ל-264 תושבים היו הורים פולנים או שהם היו פולנים בעצמם; ל-173 היו הורים ליטאים או שהם היו ליטאים בעצמם. קבוצות מהגרים משמעותיות נוספות היו משוודיה, פקיסטן, הפיליפינים, עיראק, דנמרק, לטביה, תאילנד וסוריה.

## ספורט
ארגון הספורט המקומי הוא .

## קישורים חיצוניים
* 

## הערות שוליים

קטגוריה:נורווגיה: ערים
קטגוריה:מזרח נורווגיה: ערים
קטגוריה:יישובים שהוקמו ב-1838
בר לין

**בר לין** (נולד ב-8 באוגוסט 2004) הוא כדורגלן ישראלי המשחק בעמדת הקשר בקריוובס.

## קריירה
לין התחיל את הקריירה שלו בקבוצת הילדים של הפועל ראשון לציון ובגיל 11 הצטרף לזו של מכבי תל אביב ושיחק בכל קבוצות הגיל של מחלקת הנוער. ב-3 במרץ 2022 ערך את הופעת הבכורה שלו בקבוצה הבוגרת בניצחון 0-4 נגד מכבי יפו. ב-15 במאי 2023 ערך את הופעת הבכורה שלו בליגת העל בניצחון 0–3 נגד הפועל באר שבע במחזור האחרון של עונת 2022/2023.

בספטמבר  הושאל להפועל חיפה. ב-30 בספטמבר ערך את הופעת הבכורה שלו בקבוצה בהפסד 2-1 למכבי בני ריינה. ב-3 בפברואר 2024 הבקיע את שער הבכורה שלו בקריירה בניצחון 0–2 נגד הפועל פתח תקווה. ב-31 באוגוסט 2024 הורחק בהפסד 1–3 למכבי בני ריינה.

בקיץ  הושאל לקריוובס מליגת העל האוקראינית.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:ראשון לציון: כדורגלנים
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני קריוובס
קטגוריה:כדורגלנים ישראלים באוקראינה
קטגוריה:ישראלים שנולדו ב-2004
פקונדו מורה

**פקונדו מורה** (בספרדית: **Facundo Mura**; נולד ב-23 במרץ 1999 בחנרל רוקה שבארגנטינה) הוא כדורגלן ארגנטינאי המשחק בעמדת המגן הימני בקבוצת אינטר מיאמי מה-MLS.

## קריירת מועדונים
מורה גדל במחלקות הנוער של ארחנטינוס דל נורטה ודפורטיבו רוקה, ובשנת 2013 עבר למחלקת הנוער של אסטודיאנטס לה פלאטה. בעונת  החל לשחק בקבוצה הבוגרת של המועדון במסגרת ליגת העל הארגנטינאית. ב-13 בפברואר 2021 הושאל לאתלטיקו קולון מליגת העל הארגנטינאית עד לסוף העונה.

ב-13 בינואר 2022 חתם על חוזה לארבע שנים בראסינג קלוב מליגת העל הארגנטינאית.

ב-26 בינואר 2026 חתם באינטר מיאמי האמריקאית.

## קריירה בין-לאומית
מורה נכלל בסגל נבחרת ארגנטינה עד גיל 20 לטורניר גביע העולם עד גיל 20 בשנת 2019, וערך שלוש הופעות בטורניר.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:כדורגלני אסטודיאנטס לה פלאטה
קטגוריה:כדורגלני אתלטיקו קולון
קטגוריה:כדורגלני ראסינג קלוב
קטגוריה:כדורגלני אינטר מיאמי
קטגוריה:ארגנטינאים שנולדו ב-1999
אותות ועיטורים אזרחיים

**אותות ועיטורים אזרחיים** מוענקים לאזרחים על שירות יוצא דופן או על הצטיינות בתחום מסוים. אנשי צבא עשויים להיות זכאים גם על שירותים בעלי אופי לא צבאי. ישנן צורות שונות של פרסים ועיטורים אזרחיים, כולל הדוגמאות הבאות:
* מסדרי אבירות, בדרך כלל בכמה דרגות, עבור שירות מכובד לממשלה, לקהילה, לחברה או לאנושות. דוגמה אחת שאינה צבאית באופייה היא המסדר הבריטי של מיכאל הקדוש וג'ורג' הקדוש. מסדרים אחרים עשויים לכלול חטיבות צבאיות ואזרחיות בנפרד, כגון מסדר האימפריה הבריטית.
* צווים לאומיים או ממלכתיים הניתנים בדרך כלל במדינות בהן אין מסדרי אבירות, על שירות לטובת הממשלה, הקהילה, החברה או האנושות. דוגמה לכך היא מסדר קנדה, או מסדרים מסוימים במסגרת עיטורים, מדליות ותוארי כבוד של הפדרציה הרוסית.
* פרסים ועיטורים על שירות לממשלה או על הצטיינות בתחומים שונים של עשייה. דוגמאות לכך הן מדליית הזהב של הקונגרס האמריקני, מדליית החירות הנשיאותית ו.
* פרסים ועיטורים על גבורה אזרחית (כולל אנשי אכיפת חוק וכיבוי אש). דוגמאות לכך הן צלב ג'ורג' הבריטי, ו האמריקאית.
* פרסים ועיטורים על שירות יוצא דופן באכיפת החוק, כיבוי אש ושירותים אחרים.
* פרסים ועיטורים על שירות ארוך בממשל, אכיפת החוק, כיבוי אש ושירותים אחרים.
* פרסים ועיטורים בעלי אופי בין-לאומי, כגון , פרס נובל ומדליות אולימפיות.
* פרסים ועיטורים לנשים, כגון  ו שניתן בגרמניה הנאצית.
* שירות בצי הסוחר, כגון .

באירועים יומיומיים, בדרך כלל מקבלי האות או העיטור עונדים רק סמלים מיניאטוריים.
## ראו גם
* אותות ועיטורים צבאיים
## קישורים חיצוניים

## הערות שוליים

*
קטגוריה:אותות, עיטורים ומדליות